text: Delte meninger om borgmesters skilte-initiativ
  22 april 2015 kl. 05.08
  Borgmester H.P. Geils initiativ med at få sat et byskilt op i Haderslev, der også bærer byens tyske navn Hadersleben, skaber stor debat.
  Formanden for det tyske mindretal, Hinrich Jürgensen glæder sig over borgmesterens initiativ:
  - Det her handler ikke om at vise vej for turister, men at man anerkender grænselandets særlige historie og to kulturer, siger formanden for det tyske mindretal, Hinrich Jürgensen til Der Nordschleswiger.
  Borgmesteren orienterede først det øvrige byråd om det dobbeltsprogede byskilt i et brev tirsdag. Og Dansk Folkepartis medlem af byrådet Peter Kofod Poulsen er ikke enig med H.P. Geil:
  - Vi skal ikke have tyske byskilte i Sønderjylland. Rejser sagen for borgmesteren og kræver det tyske skilt taget ned, skriver han på twitter.
  Onsdag skal Tønder Kommunes økonomiudvalg tage stilling til mindretallets ønske om dansk/tyske skilte.
  Vi skal ikke have tyske byskilte i #Sønderjylland. Rejser sagen for borgmesteren og kræver det tyske skilt taget ned. #haderslev
  
  Sønderjylland får første tosprogede byskilt. Kulturel mangfoldighed i top! #dkpol #mindretal http://t.co/gVvfC7Aq9X pic.twitter.com/s50jiZcekJ
  
  